જો તમારો ચહેરો પાતળો છે તો તમારી ભ્રમરો ભરાવદાર રાખો. આનાથી તમારો ચહેરો ગોળ તો દેખાશે જ સાથે આંખો પણ હરણી જેવી લાગશે. જો તમને પસંદ હોય તો તમે ડાર્ક શેડ્સની આઇલાઇનર અને પાતળી મશ્કરા વાપરી શકો છો. જો ત્વચા પ્રમાણે મેકઅપની વાત કરીએ તો ગોરી ત્વચા, ઘંઉવર્ણી ત્વચા, શ્યામ તવ્ચા, ઘેરી શ્યામ, ક્રીમ ડાર્ક, સન ટેન્ડ વગેરે જેવી જુદા જુદા પ્રકારની ત્વચાઓ હોય છે. કેટલીક વાર ઋતુ બદલાય તેમ ત્વચાના વર્ણમાં પણ ફેરફાર અનુભવાય છે ઉનાળામાં તેમજ શિયાળામાં ત્વચા બદલાય છે. જેમ કે શિયાળામાં ફીકી જણાતી ત્વચા ઉનાળામાં ઘેરી લાગે છે. તો તમારે આંખનો મેકઅપ ત્વચાના રંગને ધ્યાનમાં રાખીને પણ કરવો જોઇએ.